**Fra:** Nils Pettersen [mailto:post@bassengimport.no]   
**Sendt:** 5. februar 2009 07:08  
**Til:** post@bassengimport.no  
**Emne:** FW: Ny dyktig revisor

**From:** Nils Pettersen [mailto:post@bassengimport.no]   
**Sent:** Tuesday, February 03, 2009 11:12 PM  
**To:** 'rolf@norgesrevisjon.no'  
**Subject:** Ny dyktig revisor

1. **God revisor ønskes til oppdrag for Saunaimport as**
2. **Dine kommentarer til mine tidligere erfaringer med revisorhjelp ønskes.**
3. **Når kommer dere normalt med oppdragsbekreftelse hvis oppstarten er 1.3.09?**

I årene 1990 – 2002 hadde jeg et enkeltmannsforetak, Bassengimport Pettersen.

Min gjennomsnittlige årsinntekt var 1.2 millioner kroner for årene 1999, 2000, 2001 og 2002.

Virksomheten ble overdratt til et aksjeselskap høsten  2002.

I 2003 hadde jeg et aksjeselskap, Bassengimport AS.

I 2007 startet minn sønn et enkeltmannsforetak, Saunaimport Pettersen.

Min sønn vurderer å omgjøre virksomheten til et aksjeselskap, og vi søker som sagt  i den anledning en person som skal være revisor i dette firmaet (Saunaimport as.

Mine erfaringer med revisor hjelp, samt litt om min historie:

.

Angående mine erfaringer med min tidligere revisor,

I november 2002 overtalte  et revisorfirma meg til å gjøre om min virksomhet til et aksjeselskap.  De rådet meg til å bruke en spesiell konsulent i forbindelse med overdragelsen.   Han fakturerte kr 210.000 i forbindelse med overdragelsen og budsjett for aksjeselskapet -  6 ukers ”arbeid”.  (Jeg  forsto etter hvert at Revisorfirmaet  hadde rådet meg til å bruke for mye penger på dette i oppstartsfasen…).

Konsulenten fakturerte slik:

|  |  |
| --- | --- |
| Bistand i forbindelse med restrukturering og etablering av Bassengimport som aksjeselskap  Bistand desember 3,4,5,6 2002 | kr 35.275 + mva |
| Bistand I forbindelse med restrukturering og etablering av Bassengimport som aksjeselskap  Bistand desember 10,11,12,13 | Kr 33.575 + mva |
| Bistand I forbindelse med restrukturering og etablering av Bassengimport som aksjeselskap  Bistand desember 16,17,18,19,20 | Kr 46.750 + mva |
| Bistand I forbindelse med restrukturering og etablering av Bassengimport som aksjeselskap  Bistand  januar  6,7,8,9,10,15,16 | Kr 63.750.+ mva |

Revisorfirmaet fakturerte aksjeselskapet  ca kr 193.000 fra november 2002  til august 2003. I de 10 første månedene  hadde de altså i  gjennomsnitt sendt fakturaer til   mitt aksjeselkap hver måned for 19.300 kroner for  de tjenestene de gjorde.  Revisorfirmaet sendte ingen oppdragsavtale  før   10..oktober 2003, når de allerede hadde fakturert for 193.000 kroner+ mva !!!!

Revisorfirmaet fakturerte slik:

|  |  |
| --- | --- |
| *“Honorar for bistand og konsultasjon I perioden 21. Til 30. Juni 2003* | *Kr 13.000 + mva* |
| *Honorar for bistand og konsultasjon for perioden juli og august 2003* | *Kr 33.000 + mva* |
|  |  |
| *Honorar for konsultasjon pr pr. 20 juni 2003* | *Kr 13.000 + mva* |
| *Fakturadato> 28. April 2003*  *Honorar for bistand med overdragelse av virksomhet fra….til…..AS, herunder*  *Revisjon balanseoppstilling pr. 31.12…., kntroll av selskapets veridberegning (goodwill), varelagerkontroll, utarbeidesle av saksregister, konsultasjon overfor advoaten itl Pettersen, konsultasjon overfor DnB, samt løpende rådgiving overfor selskapets ledelse* | *Kr 22.000 + mva* |
| *Honorar for bistand i perioden 1. Til 30. November 2002, konsultasjon overfor eier, daglig leder, regnskapsfører, konsulent……og  konsulent……. Møte og utarbeidelse av handlingsplan med ……Kontroll av regnskap 2002, herunder mva,  lønn, bokføring, pålegg fra ligningskontor.  Utarbeidelse av regnskapsnotat med forslag til korreksjon av regnskapsposter og iverksettelse av tiltak relatert itl regnskapssystem og sentrale styringsenheter* | *Kr 33.100 + mva* |
| *Avregning honorar pr. 31. Oktober 2002*  *Bistand med stiftelse og registrering av aksjeselskap, herunder kontakt med DnB om innbetaling av aksjekapital, kontroll og beregning personinntekt og utarbeidelse av klage til Arendal Lignngskontor. Utarbeidelse av plan for å etterkomme regnskapspålegg. Bekreftelse av søknad om lønnstilskudd. Konsultasjon vedrørende styrevalg og annen konsultalsjon overfor eier, regnskapsfører og daglig leder.* | *Kr 29.000 + mva* |
| *Fakturadato>  22. Januar 2003*  *Akonto honorar for bistand ved salg av virksomhet, revisjon av selskap pr. 31.12.02 og kontroll av goodwill-beregning mva* | *Kr 50.000 + mva* |

**Vedlegg nr 9 viser engasjementsavtalen**  som kom 10.  oktober 2003,  ett år for sent.

Men det  de skulle gjøre for meg ble beskrevet i en telefonsamtale i nov 2002,  forut for engasjementet.  Samtalen ble tatt opp på bånd (samtalen i sin helhet kan sees i vedlegg nr 4)

Revisorfirmaet  sa blant annet at jeg måtte starte et aksjeselskap for å ”begrense min risiko til kr 100.000, aksjekapitalen” og at de ”fortløpende gjennom hele året skulle si fra til meg som eier om regnskapet ikke hodt mål” og at ”alt jeg skulle gjøre, som styreformann, var å motta rapporter gjennom hele året, for å se at ting gikk som de skulle”.

Revisorfirmaet gjorde ingenting av det de hadde lovet. Hvorfor mener jeg det ?

1.1.03 overtok aksjeselskapet all virksomheten, slik at enkeltmannsforetaket fra den dato ikke hadde virksomhet.

Leverandørene mine, som i alle år hadde sendt sine fakturaer for sine tjenester og varer til mitt enkeltmannsforetak, fortsatte imidlertid å sende sine fakturaer til enkeltmannsfoetaket  istedenfor til aksjeselskapet . Se

**Vedlegg nr 1**:  = liste som viser at **inngående fakturaer ved en feil ikke ble stillet til Bassengimport AS**, men til Bassengimport Pettersen eller Nils Pettersen privat.  Fakturaer for kr 6.7 millioner kroner.   Aksjeselskapet tok fakturaene inn i sitt regnskap, selv om de var stillet til feil firmanavn.

Dette er en alvorlig feil i regnskapet, som skulle vært varslet  meg i skriftlig form.  Det er brudd på lovverket, f.eks avgiftslovgiving, og det gir også meg som eier en risiko, f.eks etter en eventuell konkurs. Aksjeselskapet   gikk konkurs i november 2003, og leverandørene, nå kreditorer,  gikk på meg privat for alle fakturaene som ikke var betalt, slik at jeg fikk en milliongjeld og måtte miste mitt hus og alt jeg eier.

**Vedlegg nr 2**:

Revisorfirmaet  gikk heller ikke gjennom vedlagte **elendige perioderegnskap** for de første 4 måneders drift av Bassengimport AS (det tar 10 minutter å se at feilene var på ca ½ - 1 million kroner). Perioderegnskapet ble laget av daglig leder I aksjeselskapet og han tok ut en bonus på kr 50 000 etter 3 måneder da han forklarte meg at perioderegnskapet viste et godt overskudd og at han maatte ha en bonus.  Jeg ville beviselig nedbemanne, men da daglig leder forklarte at det gikk bra, gjorde jeg ikke det

**Vedlegg nr 3**:  **Notat angående revisorfirmaet**  – hvordan de burde ha reagert ifølge min advokat.

**Vedlegg nr 4:** Utskrift av hele **timelange samtalen jeg hadde med revisorfirmaet  i november 2002**,  forut for overdragelsen fra enkeltmannsforetak til aksjeselskap.   Jeg forselår at du  evt. fokuserer på det jeg har understreket i dette vedlegget.

Jeg ønsker din mening om hvordan en kan forvente seg at en revisor skal reagere hvis de har hatt en samtale med en klient lik samtalen revisorfirmaet hadde med meg i november 2002 . Blant annet mht.  når skriftlig oppdragsbekreftelse burde komme i forhold til oppdragets start og den friske faktureringen revisorfirmaet  gjorde mot meg, klintens og regnskapsførers lave kunnskapsnivå ( lydbåndopptaket forklarer dette godt).  Hva som er normal oppfølging av regnskapsfører og daglig leder under forholdene som rådet, også når revisor i så sterk grad deltok i rekrutteringen til disse viktige jobbene.  Om feilene i regnskapet mht det første perioderegnskapet (det tar 10 minutter å se at feilene var på ca ½ - 1 million kroner for de første 4 md av 2003) og mht  leverandørenes fakturering til feil firmanavn (se vedlagte liste som viser omfanget på 6 .7 millioner kroner i feilfakturering og  bemerk at feilfaktureringen pågikk hele tiden – ikke bare i en oppstartsperiode –)

**Vedlegg nr 5** ble skrevet I 2005 etter konkursen i mitt aksjeselskap.  Det er en **faktarapport** skrevet av en revisor  som har vært  revisor I 30 år og som driver et revisorfirma med flere avdelinger I mange fylker.  Han skriver om mitt revisorselskaps deltakelse I 2002 og 2003, og det konkluderes med at revisorfirmaet  faktisk er erstatningspliktig  og egentlig skulle betalt meg mange millioner  kroner.  Min inntekt i de 4 årene før aksjeselskapet var jo på over 1.2 millioner i gjennomsnitt for årene 1999 – 2002.

Vedlegg nr 6: Den samme revisoren som  hjalp meg med vedlegg nr 5,  har bidratt til dette vedlegget. Dette er i hovedsak en utskrift av **samtalen jeg hadde med revisoren i hans bil den 18 juni 2008**  .  Han sier at min revisor i 2002/2003  har sviktet meg total og forklarer sin mening om hva revisoren skulle ha gjort.   Påpekt feilene. Deler du denne oppfatning  , spesielt mht feilfaktureringen til enkeltmannsforetaket  isteden for til aksjeselskapet\_?  Kunne min revisor først sende fakturaer for ca. 200.000 kr og så etter et år sende revisorrapport og engasjementsavtale?

**Vedlegg nr 8**  viser **Revisorrapport nr 1, 9. Oktober 2003** . Den burde ha kommet mange mange måneder før  - i lys av løftene om ”fortløpende og umiddelbar tilbakemelding om regnskapet ikke holder mål”  (I rapporten nevnes ikke feilfakturering med et ord).

**Vedlegg nr 9** viser **engasjementsavtalen** som revisoren produserte den   10. oktober 2003,  ett år for sent og den  ble produsert  faktisk dagen etter revisorrapport nr 1 .

**Vedlegg nr 10:**  W. Hovstad  om **revisorens oppgaver**.  Hun var daglig leder i mitt enkeltmannsforetak fra 1.10 til 15.11.02, altså i ukene før aksjeselskapet kom i gang.  Hun hadde mye dialog og kontakt med revisoren,  og hun skrev, som vist i vedlegget, at :

”**regnskapsføreren ikke ville gi ut opplysninger som gjaldt regnskap, budsjett, omsetning, provisjon, lønn etc. . Dette fordi at revisor jobber med dette, og det er hans ansvarsområde”   (dette  og hans fakturering m.m. tyder på at revisoren  hadde oppgaver utover ”å bekrefte årsregnskapet”) .**

***Vedlegg nr 11: (revisor i retten om sitt oppdrag)****Min revisor  var i 2007  vitne i rettssak jeg hadde mot ekstern regnskapsfører som revisoren hadde plukket ut for meg.  Revisoren skrev i 2003 at den nye regnskapsføreren skulle ”rette opp feilene som hadde vært i regnskapet 1. halvår ” (ifølge revisorens egen rapport nr 1 av 9. Oktober 2003, se vedlegg nr 8, nest siste avsnitt).*

*Som vitne sa  revisorens at hans*

*”eneste oppgave var å bekrefte årsregnskapet ”*

*(som han ikke gjorde noe med, men isteden fakturerte han for alt mulig annet enn deltakelse i årsregnskapet – som vi ar sett ).  Revisoren sier også at det var*

*”vanlig for han å sende oppdragsavtale til sin klient til høsten, når vi starter opp revisjonen” og han sa at*

*” sammenblandingen av fakturaer kom* ***me****r til syne når den nye regnskapsføreren han plukket ut begynte å kikke på regnskapsmateriale juni 2003 ”  (og ikke før)*

*Hun begynte å jobbe sommeren 2003” .  I lydbåndopptaket fra 2002 lovte revisoren en fortløpende tilbakemelding hvis den første regnskapsførerens regnskap ”ikke holdt mål”. Hun begynte å jobbe i aksjeselskapet allerede i januar 2003 og selvsagt kom feilfaktureringen til syne fra starten i januar (se vedlegg nr 1 som viser feilfakturering for 6.7 millioner og at feilfaktureringen var like mye til syne i januar – mai som den var i juni – november 2003.  Revisoren sa også at det*

*ikke var aktuelt å få seg forelagt et tidligere regnskap enn halvårsregnskap (som skulle kommenteres i oktober).*

*I  samtaler i 2006 sa revisoren til meg på bånd at mange velger hyppige regnskapsrapporter  hvis de har behov for det – noe lydbåndet fra 2002 viser at revisorfirmaet i 2002 forsto at var helt prekært og svært ønskelig* for Pettersen.

*Revisoren sier også at*

*revisorrapport nr 1 av 9. oktober (vedlegg nr 8) oppsummerte ”hva som var viktig å følge opp” (i rapporten her nevnes ikke feilfakturering med et ord.  Hele hensikten med å starte et aksjeselskap var jo – slik revisoren selv overtalte meg til som vist i vedlegg nr 4   ,*

*å begrense min risiko til aksjekapitalen, kr 100.000)*

*Daglig leder har bekreftet til meg i en samtale jeg hadde med han i 2007 – som jeg tok opp på lydbånd:*

*”revisorfirmaet lyver hvis de sier de tok opp feilfaktureringen opp med han i et møte i september 2003 – Feilfakturering var aldri et tema for revisoren ”*

**Vedlegg nr 12:**    er 2 filer, en tekstfil og en lydfil.  Oktober 2003:  daglig leder sier til meg at underskuddet nå er kun ”en liten million” og at ”det ikke er noen vits å tenke på akkord eller være bekymret”   Hvis revisor hadde tatt en liten titt på regnskapet, kunne han lett ha sett at underskuddet egentlig var på ca 5 millioner (kreditorlista, vedlegg nr 13,  etter konkursen i november 2003,  viser 5 millioner, pluss jeg hadde millionbeløp i feilfakturering – fakturaer ikke medtatt på kreditorlista, da leverandørene gikk på enkeltmannsforetaket etter konkursen) .

Samtalen med daglig leder i oktober 2003, og perioderegnskapet i vedlegg nr 2, viser eksempel på  at jeg gjennom hele aksjeselskapets levetid (ett år) ble innbilt at det gikk vesentlig bedre med mitt aksjeselskap enn regnskapet viste.  Jeg kunne ha satt i gang tiltak for å hindre en konkurs (f.eks nedbemanning og andre kostnadskutt) hvis jeg hadde et korrekt regnskap som verktøy for å foreta de rette justeringer raskt nok.  Under følger tallene som ble opplest i lydvedlegg nr 12, angående hva som angivelig var status for mitt firma i oktober 2003:

Dette er regnskapet jeg ble framlagt i samtalen:

|  |  |  |
| --- | --- | --- |
|  | KOSTNADER | INNTEKTER |
| Varekjøp | Kr  6.1 millioner |  |
| Lønnskostnader | Kr  3.7 millioner |  |
| Andre kostnader | Kr  5.9 millioner |  |
| Total | Kr 15.7 millioner | Kr 14.761.344 |

Underskuddet er altså 938.656 (en liten million)i  oktober…..

Det er umulig at underskuddet kan øke med 4 – 6 millioner kun på en måned….

Se som sagt  vedlegg kr 13, kreditorlista etter konkursen i november …..

Revisoren burde ha etterspurt regnskapstall også  fra høsten 2003, f.eks disse tallene fra oktober, slik at han kunne ha kommentert regnskapets kvalitet for meg.. …

Revisoren hadde jo allerede i november 2002 i lydbåndopptaket, lovet at han skulle meddele meg fortløpende gjennom hele året ”om regnskapet ikke holdt mål”,  ”slik at jeg kunne se at alt gikk som det skulle”.

**Vedlegg nr 13:**  Kreditorlista etter konkursen i Bassengimport As, november 2003.

**Vedlegg nr 14**:  er 2 forskjellige filer, en tekstfil og  en lydfil,  samtale mellom meg og min advokat og min daglig leder, der mine meninger blir sett bort fra.  Advokaten konkluderer med at:  ”Det er helt klart nå, at det er aksjeselskapet som hefter forgjelden, ikke Pettersen Privat (Bassengimport Pettersen).  ” Ingen rundt meg hadde den nødvendige kunnskap om at feilfakturering var uheldig for meg   og ulovlig (sammenblanding av firmanavn mht bl. an. momsregnskapet)  . Lytt evt. på lydveldegget, vedlegg 13. Samtalen er nok et eksempel på at alle rundt meg var avhengig at revisoren  tidlig i 2003 skulle ha kikket 5 minutter på inngående fakturaer og advarte meg om feilfakturering til enkeltmannsforetaket .  At jeg faktisk kunne risikere å måtte hefte ved feilfakturering til enkeltmannsforetaket.

**Vedlegg nr 15** er utdrag av min samtale med daglig leder den 2. Februar 2003, der jeg foreslo nedbemanning og kostnadskutt, men fikk beskjed om at det gikk bra, at jeg måtte gi han 50 tusen i bonus,  og at regnskapet ville vise et overskudd.  At jeg måtte fortsette med full bemanning.  Dersom revisoren hadde kommentert det første perioderegnskapet, se vedlegg nr 2, ville jeg forstått at det var viktig med nedbemanning og kostnadskutt, slik jeg ville.  Da ville jeg forstått at det gikk dårlig med mitt firma og at mange nøkkelpersoner måtte byttes ut.  På denne måten kunne jeg  ha hindret en konkurs på et tidlig tidspunkt.  Men jeg var avhengig av at revisoren holdt løftene han gav meg i nov 2002,  bl. An  mht. fortløpende rapportering  ”regnskapet holder mål” slik  at ” ting går som de skal”.

Hvordan ville du rapportert til ledelsen av Bassengimport AS,  hvis du akkurat som min revisor ,  visste om de svakheter som er beskrevet  i  vedlegg  nr 4  hos regnskapsfører / eier  (dvs. svake regnskaps og styrekunnskaper )?

1. Når vil du se det som naturlig å komme med oppdragsbekreftelse (engasjementsavtale)   og revisorrapport nr 1, forutsatt  fakturering  som min revisor gjorde ( gjennomsnittlig  ca 20.000 kroner hver måned ) og at
2. du  i november 2002 hadde gitt løfte om fortløpende tilbakemelding gjennom hele året – for å begrense risikoen for  eieren til aksjekapitalen, kr 100.000. Med dette mener jeg  blant annet om du ville rapportert fortløpende hvis
3. leverandørene sender sine fakturaer til enkeltmannsforetaket (som ikke lenger hadde  aktivitet etter overdragelsen januar 2003,  i stedet for til aksjeselskapet  og
4. konsulenthonorarene og revisors honorar for november  og desember  2002, tilsammen kr 150 – 160.000 kr,   betydde at aksjekapitalen var  brukt opp allerede i januar 2003 og at  disse utgifter burde vært hensyntatt i  aksjeselskapets  selvangivelse for 2002 . Se vedlegg 5, side 2, de 9 første linjer.
5. Når ville din første skriftlige rapport  ha kommet , om hva ville du da ha rapportert om?,  og jeg gjentar:  Når ville du levert den første revisorrapporten?

Vedlegg nr 7 er en lydfil.  Under er en Utskriften av denne filen, en samtale  jeg nylig hadde med min advokat I Oslo.  Samtalen gikk slik;

Pettersen :  Nå  har jeg valgt å stole på  en revisor og en regnskapsfører og en advokat, og det er mitt problem.

Advokaten:  Pettersen, det skjønner jeg.

Pettersen:    Og det vil jeg ikke gjøre en gang til.

**Advokaten:  Uansett hva slags rettferdighet du søker,  så får du ikke den i rettsapparatet.**

Jeg venter på din tilbakemelding, og ser fram til å høre fra deg angående dine kommentarer til mine erfaringer med min revisor I 2002 / 2003  og om du kan bli  revisor for Saunaimport as   Min sønn er en dyktig ung mann og jeg har tillitt til han og det han driver med.  Revisorfirmaet jeg hadde tidligere lurte meg til å betale 400.000 kroner for å starte et aksjeselskap og få  6 ukers konsulenthjelp, men det førte ikke til at min risiko ble begrenset.  Isteden ble jeg villedet til å tro at mitt firma gikk bra, mens regnskapet raskt ville ha avslørt at det ikke gikk bra.  Feilfaktureringen kostet meg også millionbeløp. Dette må ikke skje med min sønn sitt aksjeselskap.  Jeg forsøker å forklare han at et aksjeselskap betyr begrenset risiko,  og jeg håper jeg har rett…..  Eller?  Fins det noen rettferdighet?

Med vennlig hilsen

Nils Pettersen

14  vedlegg

\_\_\_\_\_\_\_\_\_\_ Information from ESET NOD32 Antivirus, version of virus signature database 3817 (20090202) \_\_\_\_\_\_\_\_\_\_  
  
The message was checked by ESET NOD32 Antivirus.  
  
<http://www.eset.com>

\_\_\_\_\_\_\_\_\_\_ Information from ESET NOD32 Antivirus, version of virus signature database 3817 (20090202) \_\_\_\_\_\_\_\_\_\_  
  
The message was checked by ESET NOD32 Antivirus.  
  
<http://www.eset.com>

No virus found in this incoming message.  
Checked by AVG - [www.avg.com](http://www.avg.com)  
Version: 8.0.238 / Virus Database: 270.11.57/2060 - Release Date: 04/15/09 06:34:00